***ПРОЕКТ***

**Д О Г О В О Р**

Днес ........................... 2019 г. в гр. Русе между

**Община Русе** с адрес: град Русе, пл. Свобода 6, БУЛСТАТ: 000530632, представлявана от Пламен Пасев Стоилов - кмет на Община Русе, наричана по-долу за краткост **“ВЪЗЛОЖИТЕЛ”** от една страна,

и

……………………………………………………….., със седалище и адрес на управление……………………………………, ЕИК ..................................., представлявано от................................, в качеството му на .........................., наричано по – долу за краткост **“ИЗПЪЛНИТЕЛ”** от друга страна,

на основание чл.112 от ЗОП и Решение № ..... от ............ 20… г. на ВЪЗЛОЖИТЕЛЯ за определяне на ИЗПЪЛНИТЕЛ в резултат на проведена открита процедура за възлагане на обществена поръчка с предмет: **Доставка на канцеларски материали за нуждите на Община Русе и всички второстепенни разпоредители на бюджетна издръжка, които не са самостоятелни юридически лица и проект " Патронажна грижа за възрастни хора и лица с увреждания - Компонент 2", включени в списъка по чл.30 от Закона за интеграция на хора с увреждания - Приложение 1**

се сключи настоящият договор, като страните по него се споразумяха за следното:

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши Доставка на канцеларски материали за нуждите на Община Русе и всички второстепенни разпоредители на бюджетна издръжка, които не са самостоятелни юридически лица и проект " Патронажна грижа за възрастни хора и лица с увреждания - Компонент 2", включени в списъка по чл.30 от Закона за интеграция на хора с увреждания - Приложение 1, ориентировъчно определени в Приложение № 1, съставляващо неразделна част от настоящия договор. ВЪЗЛОЖИТЕЛЯТ определя конкретните количества в съответствие със своите нужди и не е длъжен да закупи цялото количество, посочено в Приложение № 1.

**ВЛИЗАНЕ В СИЛА, СРОК И МЯСТО НА ИЗПЪЛНЕНИЕ НА ДОГОВОРА. РИСК**

**Чл. 2.** (1)Настоящият договор влиза в сила от датата на подписването му от страните.

(2) Договорът се сключва за срок от 1 (една) година, считано от датата на подписването му.

Срокът за доставка на заявените материали и/или артикули и/или стоки е съгласно предложението на участника - …………….работен/работни ден/дни от получаване на заявка.

(3) Договорът е с място на изпълнение- склад на Община Русе, намиращ се в гр. Русе 7000, област Русе, Община Русе, пл. „Свобода” № 6, а за останалите заявители, които не са самостоятелни юридически лица и възложители по ЗОП – до адрес на съответния второстепенен разпоредител на бюджетна издръжка.

(4) Рискът от случайното погиване или повреждане на материалите и артикулите, предмет на този договор, преминава върху Възложителя от момента на приемането им на мястото на доставяне, което се удостоверява с подписването на приемо-предавателен протокол от страните.

**КАЧЕСТВО**

**Чл. 3.** ИЗПЪЛНИТЕЛЯТ следва да извърши доставката, предмет на договора, с грижата на добър стопанин, ефективно и икономично, като защитава максимално законните права и интереси на ВЪЗЛОЖИТЕЛЯ. Артикулите по договора трябва да се доставят до склада пакетирани съгласно заявките на отделите.

**ВЪЗНАГРАЖДЕНИЕ НА ИЗПЪЛНИТЕЛЯ**

**Чл. 4.** (1)За изпълнение на предмета на договора ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение в ориентировъчен размер от …………………..... /................................................./ лева без ДДС или …………….. /……………./ лева с ДДС, съгласно ценовата оферта на ИЗПЪЛНИТЕЛЯ и приложенията към нея. В цената са включени транспортните разходи до склада на Община Русе - гр. Русе, пл. Свобода 6 и до всички второстепенни разпоредители на Община Русе, които не са самостоятелни юридически лица и не са възложители по ЗОП.

(2) Плащанията ще се извършват в 30 - дневен срок от получаване на фактурата, на база на предварително заявени количества и по банков път и след представяне на фактура - оригинал на съответния заявител /разпоредител/. Фактурите ще се подписват от изпълнител - домакин за Община Русе, а за второстепенните разпоредители от заявителя.

(3) **Само за доставките, касаещи проект "Патронажна грижа за възрастни хора и лица с увреждания - Компонент 2",** Разходооправдателните документи трябва да са издадени на името на Община Русе и в тях да е указано, че " Разходът е по проект *"Патронажна грижа за възрастни хора и лица с увреждания - Компонент 2".* Фактурите по проекта ще бъдат разписвани от неговия ръководител.

(4) Плащанията ще се извършват по следната банкова сметка на ИЗПЪЛНИТЕЛЯ:

IBAN………………….

BIC………………….

Банка……………………

**ПРИЕМАНЕ НА ИЗВЪРШЕНИТЕ РАБОТИ**

**Чл. 5.** (1) ВЪЗЛОЖИТЕЛЯТ придобива собствеността върху доставените материали след подписването на приемо-предавателен протокол.

(2) Физическото предаване и приемане на доставката се удостоверява чрез съставяне на протокол, подписан от страните или от упълномощени от тях лица.

**Чл. 6.** (1). ВЪЗЛОЖИТЕЛЯТ има право:

1. да одобри извършената доставка, когато същата отговаря на договореното;
2. да иска отстраняване на недостатъци, грешки и дефекти, свързани с изпълнението на доставката в определен от него срок;
3. да откаже одобрение на доставката при съществени отклонения от договореното.

(2) ВЪЗЛОЖИТЕЛЯТ писмено уведомява ИЗПЪЛНИТЕЛЯ за решението си по ал.1.

(3) Отстраняването на недостатъци, грешки и дефекти, свързани с изпълнението на предмета на договора по ал. 1, т. 2 се извършва в указания от ВЪЗЛОЖИТЕЛЯ срок изцяло за сметка на ИЗПЪЛНИТЕЛЯ.

**ГАРАНЦИЯ ЗА ИЗПЪЛНЕНИЕ**

**Чл. 7.** (1) Гаранцията за изпълнение на договора е в размер на ………………….., равняващи се на 2 % (два процента) от стойността на договора без ДДС чрез избраната от него форма, а именно парична сума, банкова гаранция или застраховка на отговорността, за което представя съответен документ в оригинал преди сключване на договора.

(2) Срокът на действие на гаранцията за изпълнение следва да надвишава срока на действие на договора с 60 (шестдесет) дни.

(3) ВЪЗЛОЖИТЕЛЯТ има право да задържи и да се удовлетвори частично или изцяло от гаранцията за изпълнение на договора при лошо, неточно, некачествено изпълнение или при пълно неизпълнение на задължения по него от страна на ИЗПЪЛНИТЕЛЯ.

(4) ВЪЗЛОЖИТЕЛЯТ има право да усвои гаранцията, без това да го лишава от правото да търси обезщетение за претърпени вреди.

(5) При липса на възражения по изпълнението на договора, ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след изтичане срока на договора. При освобождаване на гаранцията за изпълнение на ИЗПЪЛНИТЕЛЯ, ВЪЗЛОЖИТЕЛЯТ не дължи лихви за периода, през който средствата законно са престояли при него.

(6) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията за изпълнение.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8**. ВЪЗЛОЖИТЕЛЯТ има право:

1. Да приеме доставката от ИЗПЪЛНИТЕЛЯ, съответстваща на заявените вид, количество и качество съгласно Приложение № 1.
2. Да изисква от ИЗПЪЛНИТЕЛЯ да отстрани недостатъци, грешки и дефекти, свързани с изпълнението на предмета на договора, установени при приемането, в случаите, когато доставеното не съответства по вид, количество и качество на изискванията на ВЪЗЛОЖИТЕЛЯ;

**Чл. 9.** ВЪЗЛОЖИТЕЛЯТ се задължава:

1. Да съдейства на ИЗПЪЛНИТЕЛЯ при изпълнение на доставката по този договор;
2. Да заплати на ИЗПЪЛНИТЕЛЯ в срок дължимото възнаграждение съгласно чл. 4 от договора.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10.** ИЗПЪЛНИТЕЛЯТ има право:

1. Да получи уговореното възнаграждение в размера, сроковете и при условията по чл. 4;
2. Да иска от ВЪЗЛОЖИТЕЛЯ съдействие и информация, необходими му за качественото извършване на доставката по този договор.

**Чл. 11**. ИЗПЪЛНИТЕЛЯТ се задължава:

1. Да извърши доставката на заявените от ВЪЗЛОЖИТЕЛЯ вид и количества материали качествено и в срока по договора според изискванията на ВЪЗЛОЖИТЕЛЯ, като се стреми тя да бъде извършена по най-високите стандарти на професионална компетентност, етичност и почтеност;
2. Да извършва доставката по чл. 1 в срок до ………..раб. дни от получаване на заявката от страна на ВЪЗЛОЖИТЕЛЯ съгласно предложението за изпълнение на ИЗПЪЛНИТЕЛЯ.
3. Да отстрани недостатъци, грешки и дефекти, свързани с изпълнението на предмета на договора в указан от ВЪЗЛОЖИТЕЛЯ срок, изцяло за своя сметка;
4. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на доставката и да предложи начин за отстраняването им.
5. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор.
6. Съгласно чл. 75 от ППЗОП, в срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП .

**ПОСЛЕДИЦИ ОТ НЕИЗПЪЛНЕНИЕТО НА ДОГОВОРА**

**Чл. 12**. (1) Ако ИЗПЪЛНИТЕЛЯТ не изпълни доставката на заявените по вид, количество и качество материали съгласно Приложение № 1 към задание за обществена поръчка или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0.1 на сто от стойността на договора с ДДС за всеки просрочен ден.

(2) При разваляне на договора от ВЪЗЛОЖИТЕЛЯ поради причина, за която ИЗПЪЛНИТЕЛЯТ носи отговорност, ИЗПЪЛНИТЕЛЯТ дължи неустойка в размер на 20 % от общата стойност на договора, съгласно чл. 4 с ДДС.

(3) Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

**НЕПРЕДВИДЕНИ ОБСТОЯТЕЛСТВА И НЕПРЕОДОЛИМА СИЛА**

**Чл. 13**. (1) Страните се освобождават от отговорност за неизпълнение на задълженията по настоящия договор, ако това се явява следствие от появата на непредвидени обстоятелства или събития, представляващи непреодолима сила по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.

(2) Страната, която се намира в невъзможност да изпълнява задълженията си по този договор поради непредвидени обстоятелства или непреодолима сила е длъжна:

1. Да уведоми писмено другата страна в 3-дневен срок за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;
2. Да положи всички разумни усилия, за да избегне, отстрани или ограничи до минимум понесените вреди и загуби.

(3) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(4) Липсата на парични средства не представлява непреодолима сила.

(5) Определено събитие не може да се квалифицира като „непреодолима сила”, ако:

1. Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.
2. Ефектът от това събитие е могъл да бъде избегнат или намален с полагането на всички разумни грижи.

**Чл. 14.** В случай на възникването на непреодолима сила, изпълнението на съответното задължение по този договор се спира.

**ИЗМЕНЕНИЕ НА ДОГОВОРА**

**Чл. 15**. (1) Страните по този договор не могат да го изменят.

(2) Изменение на договора се допуска по изключение при условията на чл. 116 от ЗОП.

**УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 16**. (1) Настоящият договор се прекратява:

1. С изтичане срока на договора и изпълнение на задълженията между страните;

2. По взаимно съгласие между страните, изразено в писмена форма;

3. В предвидените в Закона за обществените поръчки случаи;

4. По реда и при условията на чл. 87 от Закона за задълженията и договорите

5. при настъпване на непредвидени обстоятелства, правещи невъзможно изпълнението;

6. От страна на Възложителя, когато са настъпили съществени промени във финансирането на обществената поръчка - предмет на договора, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

(2) Възложителят може да прекрати договора без предизвестие, когато Изпълнителят:

1. не отстрани в разумен срок, констатирани от Възложителя недостатъци;

2. не изпълни точно някое от задълженията си по договора;

3. бъде обявен в несъстоятелност или когато е в производство по несъстоятелност или ликвидация.

(3) При прекратяване на договора извън хипотезата на пълно изпълнение, ИЗПЪЛНИТЕЛЯТ има право да получи стойността само на действително извършената работа, ако тя може да бъде полезна на ВЪЗЛОЖИТЕЛЯ.

**Х. ДРУГИ УСЛОВИЯ**

Чл.17. (1)Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

(2)Правилото по предходната алинея не се прилага по отношение на задължителната информация, която Възложителя следва да представи на Агенцията по обществени поръчки съобразно реда, предвиден в Закона за обществените поръчки и Правилника за неговото прилагане.

Чл. 18. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 (пет) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (пет) дни от вписването ѝ в съответния регистър.

Чл. 19.Всички спорове по този договор се уреждат чрез преговори между страните, а при липса на съгласие се отнасят за решаване пред компетентния съд на Република България.

Чл. 20.За всички неуредени в този договор въпроси се прилагат разпоредбите на ЗЗД, Търговския закон и другите нормативни актове регламентиращи тази материя и действащи към датата на възникване на спора.

Чл. 21.Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

Настоящия договор се подписа в три еднообразни екземпляра: един за ИЗПЪЛНИТЕЛЯ и два за ВЪЗЛОЖИТЕЛЯ.

Лице за контакт от страна на ВЪЗЛОЖИТЕЛЯ: .....................................................................................................................................................

Лице за контакт от страна на ИЗПЪЛНИТЕЛЯ: ......................................................................................................................................................

Неразделна част от настоящия договор са следните приложения:

* Техническа спецификация приложение № 1 - ориентировъчно определени видове и количества стоки
* Предложение за изпълнение на Изпълнителя
* Ценовата оферта на Изпълнителя

**ВЪЗЛОЖИТЕЛ: ИЗПЪЛНИТЕЛ:**

**СЪГЛАСУВАЛИ,**

**Димитър Генков**

*Секретар на Община Русе*

**Емилия Пенева**

*Директор дирекция ФСД*

**Соня Станчева**

*Директор на Дирекция ПД*

**Иван Минчев**

*Началник на Отдел ОП*

**Милена Трифонова**

*Главен юрисконсулт отдел ПНО*

**ИЗГОТВИЛ,**

**Моника Петрова**

*Гл. експерт отдел ОП*